Diari Oficial de la Generalitat Valenciana


Sumari del DOGV 9088, del 20-05-2021 (2021/5518)

ACORD de 7 de maig de 2021, del Consell, de modificació de les dades descriptives relatives a la concessió de la línia de subvenció S8681, Ajudes urgents per a pal·liar els danys produïts en les explotacions agràries, de l'annex de transferències i subvencions del programa 714.20, Ordenació i millora de la producció agraria,. Expedient 12.002/21-062.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9088

Data del DOGV
:   20-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5518


Data del document
:   07-05-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 7 de maig de 2021, del Consell, de modificació de les dades descriptives relatives a la concessió de la línia de subvenció S8681, Ajudes urgents per a pal·liar els danys produïts en les explotacions agràries, de l'annex de transferències i subvencions del programa 714.20, Ordenació i millora de la producció agraria,. Expedient 12.002/21-062. [2021/5518]  
L'annex de transferències i subvencions corrents del programa 714.20, Ordenació i millora de la producció agrària, inclou la línia de subvenció S8681, «Ajudes urgents per a pal·liar els danys produïts en les explotacions agràries», que té com a beneficiaris als titulars d'explotacions agràries afectades per la DANA de setembre de 2019, i la seua descripció i finalitat és la concessió d'ajudes urgents per a pal·liar els danys produïts en les explotacions agràries per la DANA de setembre de 2019 amb una dotació de 2.800.000,00 ?.  
El 28.02.2020, el Consell va aprovar el Decret 29/2020 de les bases reguladores i de concessió directa d'ajudes urgents per a pal·liar els danys produïts en les explotacions agràries ocasionats pel temporal de pluja, fenòmens costaners i vent a conseqüència de la DANA de setembre de 2019. Es tractava de subvencions singulars que, per concórrer circumstàncies singulars i raons d'interés públic, social, econòmic i humanitari que dificultaven la convocatòria pública, es concedirien de manera directa en aplicació de l'article 22.2.c de la Llei 38/2003, de 17 de novembre, general de subvencions, i en l'article 168.1.C de la Llei 1/2015, de 6 de febrer, d'hisenda pública, sector públic instrumental i subvencions.  
Considerant la necessitat de la determinació definitiva dels danys produïts i ateses les especials circumstàncies de l'exercici 2020, així com les modificacions en les bases reguladores de les ajudes pel Decret 64/2020, de 22 de maig, del Consell, que va modificar el Decret 29/2019, que implicava ampliar el termini de presentació de sol·licituds, en el passat exercici no van arribar a quantificar-se les necessitats, ni es va consignar crèdit per a les ajudes, si bé es va incloure per a 2021 la mencionada línia de subvenció, i dotar-la amb 2.800.000,00 ?, que és import global màxim que es va estimar per a aquestes, per part de la Direcció General d'Agricultura, Ramaderia i Pesca, una vegada finalitzat el termini per a sol·licitar-les.  
Per tot l'anterior i atés que la línia S8681, «Ajudes urgents per a pal·liar els danys produïts en les explotacions agràries», té com a finalitat donar cobertura a les ajudes regulades pel Decret 29/2020, escau modificar les seues dades descriptives relatives a la forma de concessió per deixar-ne constància com de concessió directa, en aplicació del que estableix l'article 168.1.C de la Llei 1/2015.  
A aquest efecte i en virtut dels articles 21 i 23.c de la Llei 4/2020, de 30 de desembre, de pressupostos de la Generalitat per a l'exercici 2021, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, amb la deliberació prèvia, en la reunió de 7 de maig de 2021,  
  
  
  
ACORDA  
  
Autoritzar la modificació, en l'annex de transferències i subvencions corrents del programa 714.20, Ordenació i millora de la producció agrària, de les dades descriptives relatives a la manera de concessió de la línia S8681, «Ajudes urgents per a pal·liar els danys produïts en les explotacions agràries», en els termes següents:  
  
Redacció actual: Redacció modificada:  
Manera de concessió: concurrència competitiva Manera de concessió: concessió directa, article 168.1.C  
  
  
Guardamar del Segura, 7 de maig de 2021  
  
La consellera secretària,  
MÓNICA OLTRA JARQUE